OpenLLM-France/wikimedia huggingface dataset:
# La indòmita i el milionari

La indòmita i el milionari (títol original en anglès: It Happened to Jane) és una pel·lícula estatunidenca de Richard Quine, estrenada el 1959. Ha estat doblada al català.

## Argument

Vídua i mare de dos fills, Jane Osgood comença en el comerç del llamàntol per fer front a les necessitats de la seva família. Una de les seves primeres vendes per correspondència és refusada, havent-lo deixat el ferrocarril massa temps. Amb l'ajuda del seu amic advocat George Denham, ataca la companyia de ferrocarril que dirigeix l'irascible Malone.

## Repartiment

* Doris Day: Jane Osgood
* Jack Lemmon: George Denham
* Ernie Kovacs: Harry Foster Malone
* Steve Forrest: Lawrence « Larry » Clay Hall
* Teddy Rooney: Billy Osgood
* Russ Brown: oncle Otis
* Walter Greaza: Crawford Sloan
* Parker Fennelly: Homer Bean
* Mary Wickes: Matilda Runyon
* Philip Coolidge: Wilbur Peterson
* Casey Adams: Selwyn Harris
* John Cecil Holm: Aaron Caldwell
* Gina Gillespie: Betty Osgood
* Michael J. Pollard: Lloyd (no surt als crèdits)

## Referències

* ↑ esadir.cat. La indòmita i el milionari. esadir.cat.
* ↑ «It happened to jane». The New York Times.
# La mort d'un viatjant (pel·lícula de 1951)

La mort d'un viatjant (original: Death of a Salesman) és una pel·lícula estatunidenca dirigida per Laslo Benedek, estrenada el 1951. La pel·lícula va rebre molts honors, incloent quatre premis Globus d'Or, la Copa Volpi i cinc nominacions als Oscar. Alex North, que va escriure la música per a la producció de Broadway, va ser un dels cinc nominats a l'Oscar per la partitura musical de la pel·lícula.

## Argument

Willy Loman (Fredric March) és un viatjant de comerç de 60 anys, que ha perdut la seva feina, i comença a preguntar-se si ha aconseguit tenir èxit en l'esforç que ha fet durant tota la seva vida. Descobreix que hi ha més decepcions, oportunitats perdudes i sobretot metes irracionals, que triomfs. Intenta comunicar-se amb la seva família, composta per la seva esposa, Linda (Mildred Dunnock) i els seus dos fills, Biff (Kevin McCarthy) i Happy, (Cameron Mitchell); i queda sumit a la confusió, en adonar-se'n que la seva esposa fins i tot l'estima, però que ha sofert tota la seva vida al costat d'ell. Els seus fills, que en la infantesa l'adoraven, ara el menyspreen. Willy sent que l'angoixa el consumeix i comença a buscar amb desesperació les causes del seu fracàs vital, la qual cosa el porta a perdre el seu contacte amb la realitat.

## Repartiment

* Fredric March: Willy Loman
* Mildred Dunnock: Linda Loman
* Kevin McCarthy: Biff Loman
* Cameron Mitchell: Happy Loman
* Howard Smith: Charley
* Jesse White: Stanley

## Premis i nominacions
### Premis

* 1952. Globus d'Or al millor director per Laslo Benedek
* 1952. Globus d'Or al millor actor dramàtic per Fredric March
* 1952. Globus d'Or a la millor fotografia per Franz Planer
* 1952. Globus d'Or a la millor nova estrella masculina per Kevin McCarthy
* 1952. Copa Volpi a la millor interpretació masculina al Festival Internacional de Cinema de Venècia

### Nominacions

* 1952. Oscar al millor actor per Fredric March
* 1952. Oscar al millor actor secundari per Kevin McCarthy
* 1952. Oscar a la millor actriu secundària per Mildred Dunnock
* 1952. Oscar a la millor fotografia per Franz Planer
* 1952. Oscar a la millor banda sonora per Alex North
* 1952. Lleó d'Or al Festival Internacional de Cinema de Venècia
* 1953. BAFTA a la millor pel·lícula
* 1953. BAFTA al millor actor per Fredric Marc

## Referències

* ↑ Crowther, Bosley. «The Angel with the Trumpet (1950): THE SCREEN: FOUR NEW MOVIES OPEN; 'Death of a Salesman,' With Fredric March and Mildred Dunnock, at Victoria». The New York Times, 21-12-1951. [Consulta: 12 març 2009].
* ↑ «Alex North, a Film Composer, 80; Had 40-Year Hollywood Career». The New York Times, 11-09-2001. [Consulta: 13 març 2009].
# La noia de l'adéu (pel·lícula de 1977)

La noia de l'adéu (títol original en anglès: The Goodbye Girl) és una pel·lícula estatunidenca dirigida per Herbert Ross, estrenada el 1977. Se'n va fer un remake el 2004 i una versió musical el 1993. Aquesta pel·lícula ha estat doblada al català.

## Argument

Abandonada pel seu amic actor en el moment en què creia marxar cap a Hollywood, una exballarina (Marsha Mason) està obligada a compartir el seu pis amb un altre actor (Richard Dreyfuss) que ve d'enlloc. Obligada a treballar per alimentar la seva filla Lucy (Quinn Cummings), ha de suportar les manies d'aquest nou coarrendatari que s'arruïna la salut i l'esperit en una guillada adaptació d'un gran clàssic de William Shakespeare massacrat per un escenògraf boig (Paul Benedict). Després de l'estrena de l'obra, que és un fracàs total, compartiran la seva angoixa i s'acostaran progressivament fins a enamorar-se.

## Repartiment

* Richard Dreyfuss: Elliot Garfield
* Marsha Mason: Paula McFadden
* Quinn Cummings: Lucy McFadden
* Paul Benedict: Mark
* Barbara Rhoades: Donna Douglas
* Theresa Merritt: Mrs. Crosby
* Michael Shawn: Ronnie Burns
* Patricia Pearcy: Rhonda Fontana
* Paul Willson: Membre del grup d'improvisació

## Premis i nominacions
### Premis

* 1978. Oscar al millor actor per Richard Dreyfuss
* 1978. Globus d'Or a la millor pel·lícula musical o còmica
* 1978. Globus d'Or al millor actor musical o còmic per Richard Dreyfuss
* 1978. Globus d'Or a la millor actriu musical o còmica per Marsha Mason
* 1978. Globus d'Or al millor guió per Neil Simon
* 1979. BAFTA al millor actor per Richard Dreyfuss

### Nominacions

* 1978. Oscar a la millor pel·lícula
* 1978. Oscar a la millor actriu per Marsha Mason
* 1978. Oscar a la millor actriu secundària per Quinn Cummings
* 1978. Oscar al millor guió original per Neil Simon
* 1978. Globus d'Or a la millor actriu secundària per Quinn Cummings
* 1979. BAFTA a la millor actriu per Marsha Mason
* 1979. BAFTA al millor guió per Neil Simon

## Referències

* 1 2 La noia de l'adéu
* ↑ «The Goodbye Girl». The New York Times.
# La noia que ho tenia tot (pel·lícula)

La noia que ho tenia tot (títol original en anglès, Luckiest Girl Alive) és una pel·lícula de thriller de misteri del 2022 dirigida per Mike Barker a partir d'un guió de Jessica Knoll, basada en la seva novel·la La noia que ho tenia tot del 2015. La pel·lícula és protagonitzada per Mila Kunis, Finn Wittrock, Scoot McNairy, Thomas Barbusca, Jennifer Beals i Connie Britton. S'ha subtitulat al català.
Es va estrenar a una selecció de sales de cinema 30 de setembre de 2022, abans del seu llançament en línia el 7 d'octubre del mateix any a Netflix.

## Repartiment

* Mila Kunis com a TifAni "Ani" Fanelli
** Chiara Aurelia com a Ani de jove
* Finn Wittrock com a Luke Harrison
* Scoot McNairy com a Andrew Larson
* Justine Lupe com a Nell Rutherford
* Thomas Barbusca com a Arthur Finneman
* Alex Barone com a Dean Barton
** Carson MacCormac com a Dean de jove
* Dalmar Abuzeid com a Aaron Wickersham
* Isaac Kragten com a Liam Ross
* Nicole Huff com a Olivia Kaplan
* Gage Munroe com a Peyton Powell
* Jennifer Beals com a Lolo Vincent
* Connie Britton com a Dina

## Notes

* ↑ Viquipèdia:Traducció de noms#Cultura > Obres de teatre i pel·lícules: «Les pel·lícules basades en un llibre que ha estat traduït al català, però la pel·lícula encara no, es pot utilitzar el títol del llibre».

## Referències

* ↑ D'Alessandro, Anthony. «Lionsgate Buys ‘Luckiest Girl Alive’; Reese Witherspoon & Bruna Papandrea To Produce», 10-04-2015. [Consulta: 14 agost 2021].
* ↑ Kroll, Justin. «Finn Wittrock, Chiara Aurelia, Connie Britton, Scoot McNairy, Others; Round out Cast Of Netflix’s ‘Luckiest Girl Alive’ Adaptation», 15-07-2021. [Consulta: 15 juliol 2021].
* ↑ «La noia que ho tenia tot (Luckiest Girl Alive)». Desdelsofà.cat. [Consulta: 9 octubre 2022].
* ↑ «Luckiest Girl Alive release date, cast, synopsis, and more». Netflix Life. [Consulta: 30 agost 2022].
# Les models

Les models (títol original en anglès Cover Girl) és una pel·lícula estatunidenca dirigida per Charles Vidor i estrenada l'any 1944. Una ballarina de Brooklyn abandona el seu xicot després de guanyar un concurs de bellesa i convertir-se en una famosa model de revista, però descobrirà que la fama i la fortuna no poden reemplaçar a l'amor veritable. Ha estat doblada al català.

## Argument

Danny McGuire (Gene Kelly) dirigeix una petita discoteca nocturna a Brooklyn. La seva promesa Rusty Parker (Rita Hayworth), una de les ballarines de l'espectacle, es presenta a un concurs que organitza la revista Vanity. És de seguida observada pel director John Coudair (Otto Kruger) que la selecciona i la converteix en famosa l'endemà. Des d'aleshores, el públic i els professionals s'acuiten al cabaret de Danny per veure-la. Els problemes comencen quan Noel Wheaton (Lee Bowman) proposa a Rusty de ser l'estrella d'un espectacle a Broadway, al seu teatre. No volent pas perjudicar a la carrera de Rusty, Danny la despatxa de la seva discoteca, desapareix i marxa de gira. Desemparada, Rusty accepta la proposició de Weathon i esdevé una estrella de Broadway. Informada del retorn de Danny per John Coudair, el dia del seu matrimoni amb Noel Wheaton, Rusty s'escapoleix per trobar Danny, l'home que ha sempre estimat.

## Repartiment

* Rita Hayworth: Rusty Parker/Maribelle Hicks
* Gene Kelly: Danny Mc Guire
* Lee Bowman: Noel Wheaton
* Phil Silvers: Genius
* Eve Arden: Cornelia Jackson
* Leslie Brooks: Maurine Martin
* Otto Kruger: John Coudair
* Jess Barker: John Coudair jove
* Shelley Winters: una cover girl
* Dusty Anderson: una cover girl
Actors que no surten als crèdits:
* Fern Emmett: una fotoperiodista
* Thurston Hall: Tony Pastor
* Kathleen O'Malley: una venedora de cigarretes

## Al voltant de la pel·lícula

* Presentada l'any 1944, Les models va ser dirigida per remuntar la moral dels americans submergits en plena Segona Guerra mundial. Rita Hayworth, anomenada « la deessa de l'amor » dels anys quaranta, actuava i dansava ja des de feia anys quan Harry Cohn, director de la Columbia, la va transformar en una gran estrella amb Les models posant en valor les seves autèntiques qualitats de ballarina. Aquest film va ser un èxit sense precedent i li va valer a Rita Hayworth una fama internacional.

## Premis i nominacions

Les models va rebre cinc nominacions i va assolir 1 Oscar:
* Oscar a la millor banda sonora per Carmen Dragon i Morris Stoloff.

## Referències

* ↑ «Les models». esadir.cat.
* ↑ «Cover Girl». The New York Times.
# Theodor von Dufving

Theodor von Dufving [Theoderich Heinrich August Wilhelm von Dufving] (1907 – 2001) va ser un oficial alemany nazi de la Wehrmacht
El maig de 1945 ell va ser un dels darrers alemanys en entrar al Führerbunker, poc després de la mort d'Adolf Hitler.
Durant la batalla de Berlín, Dufving va tornar a ser el cap militar del General Helmuth Weidling. L'1 de maig de 1945, després del suïcidi de Hitler del 30 d'abril, el nou Canceller Joseph Goebbels va enviar a l general Hans Krebs i a Dufving, sota la bandera blanca, a lliurar una carta al general soviètic Vasily Chuikov.
Aquesta carta contenia els termes de la rendició que eren acceptables per a Goebbels. Però les soviètics només acceptaven una rendició incondicional i no es va arribar a un acord. Goebbels i Krebs es van suïcidar poc després.
L'endemà, Dufving va ser enviat pel General Weidling per a trobar-se amb el General Chuikov.
A les 5:55 a.m. del 2 de maig de 1945, Dufving, Hans Refior, Siegfried Knappe i un Major alemany dirigiren una columna d'uns 100 soldats alemanys al final del carrer Bendlerstrasse. Els soviètics els estaven esperant a l'altra banda del canal Landwehrkanal on van ser fets presoners.
Weidling ova ordenar Knappe mecanografiar una ordre dirigida a les tropes alemanyes de Berlín per aturar tota forma de resistència.
Dufving va ser presoner dels russos durant alguns anys.
El febrer de 1949, quan Dufving encara era presoner, proporcionà testimoni respecte al suec Raoul Wallenberg al qual va trobar a Vorkuta, de camí cap al camp de Kirov.

## Referències

* Antony Beevor, Berlin: The Downfall 1945 (Penguin Books, 2002, ISBN 0-670-88695-5)
* Erich Kuby, Die Russen in Berlin 1945. 5. Fortsetzung und Schluß, Der Spiegel 24/1965 (http://www.spiegel.de/spiegel/print/d-46272950.html)
* Siegfried Knappe " Soldat"

## Notes

* ↑ Tony Le Tissier, Death was our companion: the final days of the Third Reich (ISBN 978-0-7509-4588-2), p 189
* ↑ Beevor, Antony. Berlin: The Downfall 1945, Penguin Books, 2002, ISBN 0-670-88695-5, p. 367
# American Psycho 2

American Psycho 2 (títol original: American Psycho 2: All American Girl) és una pel·lícula estatunidenca dirigida per Morgan J. Freeman, estrenada l'any 2002. Ha estat doblada al català

## Argument

Una estudiant inestable (Mila Kunis) ha sobreviscut a una agressió de l'assassí Patrick Bateman. Desitjant arribar a ser l'ajudant d'un dels seus professors en criminologia (William Shatner), antic profiler de l'FBI, eliminarà tots els obstacles que s'aixecaran en el seu camí.

## Repartiment

* Mila Kunis: Rachael Newman
* William Shatner: el professor Robert 'Bobby' Starkman
* Geraint Wyn Davies: Eric Daniels
* Robin Dunne: Brian Leads
* Lindy Booth: Cassandra Blaire
* Charles Officer: Keith Lawson
* Jenna Perry: Rachael nen
* Michael Kremko: Patrick Bateman
* Kate Kelton: Clara
* Quancetia Hamilton: la veïna
* John Healy: Gill
* Andrew Scorer: Janitor
* Kim Poirier: Barbara Brown
* Kim Schraner: Elizabeth McGuire
* Shoshana Sperling: Gertrude 'Gerty' Fleck

## Al voltant de la pel·lícula

* El rodatge ha tingut lloc al Col·legi universitari Glendon i Toronto (Universitat York).
* El conjunt de les preses han estat fetes en vint dies.
* El film teòricament és continuació d' American Psycho dirigit per Mary Harron l'any 2000 però no és més que un spin off que no agafa res del primer exceptuat el seu títol i una aparició molt breu de Patrick Bateman.
* El títol inicial era The Girl Who Wouldn't Die.

## Banda original

* In the Meantime, interpretat per Dirtmitts
* Dawn, interpretat per Bif Naked
* Dead Things, interpretat per Emilíana Torrini
* Wires and Waves, interpretat per Rilo Kiley
* Stuck with You, interpretat per Kelly Slattery
* Buick City Complex, interpretat per Old 97's
* Ordinary Girl, interpretat per Tsar
* Faster Women, interpretat per Norman Orenstein i William Sperandei
* My World, interpretat per Electric Frankenstein
* Angry Angel, interpretat per Imogen Heap
* Dead From the Waist Down, interpretat per Catatonia
* Emotional Lab Toy, interpretat per Clare Muldaur
* The Girl Who Wouldn't Die, interpretat per Tsar

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > Any 2002». [Consulta: 15 juliol 2018].
* ↑ «American Psycho II: All American Girl» (en anglès). [Consulta: 15 juliol 2018].
* ↑ «AMERICAN PSYCHO 2 - Chronique/Critique/Review Film & DVD (http://www.devildead.com)». [Consulta: 15 juliol 2018].
# El petit buda

El petit buda (títol original: Little Buddha) és una pel·lícula britànica de Bernardo Bertolucci sobre el budisme estrenada l'any 1993. Ha estat doblada al català. Va ser nominada als Premis Razzie a la pitjor nova estrella (Chris Isaak). El film està compost de dues històries: d'un costat la història de Jesse, petit estatunidenc que se suposa és la reencarnació d'un gran lama, i de l'altre, la història del príncep Siddhartha que esdevindrà el futur buda. Little Buddha és dedicat a la memòria del coproductor del film i empresari en BTP Francis Bouygues mort poc temps abans de l'estrena del film.

## Argument

Jesse Conrad, nou anys, viu a Seattle amb un pare enginyer, Dean, i una mare ensenyant, Lisa. Un dia, reben la visita sorpresa d'una delegació de monjos budistes vinguda del regne de l'Himàlaia de Bhutan dirigits pel lama Norbu i el seu adjunt Champa. Els monjos estan persuadits que Jesse podria ser la reencarnació d'un dels seus més eminents caps espirituals. Li ofereixen llavors un llibre que narra la vida de Siddhartha, i esperen la seva visita a l'Himàlaia.

## Repartiment

* Keanu Reeves: Siddhartha
* Ruocheng Ying: Lama Norbu
* Chris Isaak: Dean Conrad
* Bridget Fonda: Lisa Conrad
* Alex Wiesendanger: Jesse Conrad
* Raju Lal: Raju
* Greishma Makar Singh: Gita
* Sogyal Rinpoché: Kenpo Tenzin
* Khyongla Rato Rinpoché: Abat
* Geshe Tsultim Gyelsen: Lama Dorje
* Jo Champa: Maria
* Jigme Kunsang: Champa

### Repartiment lames tibetans

Sogyal Rinpoché i Dzongsar Jamyang Khyentse Rinpoché — dos mestres tibetans identificats com reencarnacions de Lamas, o tulkus — apareixen al film. Sogyal Rinpoché fa el paper de Khenpo Tenzin al començament del film, i Khyentse Rinpoché apareix cap al final del film, quan Lama Norbu es troba en meditació nocturna. Khyentse Rinpoché també ha estat conseller tècnic de Bertolucci pel film. En un documental aparegut després del film relatiu a Khyentse Rinpoché titulat Words of my Perfect Teacher, el seu paper al film va ser discutit en el curs d'una curta entrevista amb Bertolucci.
Khyongla Rato Rinpoché fa el paper de l'abat del monestir.

## Referències

* ↑ «El petit buda». esadir.cat.
* ↑ Fiche du film sur www.buddhachannel.tv Arxivat 2017-02-12 a Wayback Machine. Video - Little Buddha - un film de Bernardo Bertolucci
* ↑ «Little Buddha». The New York Times.
* ↑ On An Overgrown Path: Lost in meditation
* ↑ Bernardo Bertolucci: interviews, par Bernardo Bertolucci, Fabien S. Gérard, Thomas Jefferson Kline, Bruce H. Sklarew
* ↑ Khyentse Norbu
* ↑ Words of My Perfect Teacher Vidéo Youtube
# Hype!

Hype! és un documental dirigit per Doug Pray que mostra com diferents estils musicals de la ciutat de Seattle van innovar i es van generalitzar fins convertir-se en el gènere grunge a la dècada del 1990. D'aquesta manera, per mitjà d'entrevistes i imatges inèdites de concerts, ofereix una visió general del panorama musical de la ciutat, des de les bandes do it yourself, fins l'èxit en la indústria musical i la conformació mediàtica del grunge, passant per la desintegració de les icones com Nirvana.
També examina la vessant social i com el grunge i la seva concepció com a moviment musical va afectar la societat. Va guanyar el premi a Millor documental al Seattle International Film Festival i va tenir sengles nominacions als Premis Satellite i al Festival de Cinema de Sundance.

## Referències

* ↑ Drees, Rich. «A Decade After The Hype!» (en anglès americà), 08-11-2006. [Consulta: 17 octubre 2021].
* ↑ Villanueva, Lilián. «HYPE! UN DOCUMENTAL SOBRE LA ESCENA MUSICAL DE SEATTLE» (en castellà), 02-03-2020. [Consulta: 17 octubre 2021].
# Un punt d'infidelitat

Un punt d'infidelitat (títol original: Cousins) és una pel·lícula estatunidenca dirigida per Joel Schumacher, estrenada l'any 1989. És el remake de Cosí, cosina de Jean-Charles Tacchella. Ha estat doblada al català.

## Argument

Larry i Maria es retroben al matrimoni de Phil, l'oncle de Larry, i Edie, la mare de Maria. Descobrint la infidelitat de les seves parelles respectives, decideixen venjar-se fingint de tenir ells mateixos una relació. A poc a poc, tanmateix, la seva complicitat es transforma en amor. Comprenent que la seva família ho pateix, decideixen de no veure's més... Però quan, després de la mort de Phil, Edie es torna a casar amb el pare de Larry, els dos es troben de nou.

## Repartiment

* Ted Danson: Larry Kozinski
* Isabella Rossellini: Maria Hardy
* Sean Young: Tish Kozinski
* William Petersen: Tom Hardy
* Lloyd Bridges: Vincent Kozinski
* Norma Aleandro: Edie Hardy Kozinski
* Keith Coogan: Mitch Kozinski
* Gina DeAngeles: Tia Sofia
* George Coe: Phil Kozinski
* Katharine Isabelle: Chloe Hardy
* Alex Bruhanski: Herbie
* Stephen E. Miller: Stan
* Gerry Bean: Kevin Costello
* Gordon Currie: Dean Kozinski

## Referències

* ↑ «Un punt d'infidelitat». esadir.cat.
* ↑ «Cousins». The New York Times.
# 127 hores

127 hores (títol original en anglès: 127 Hours) és un drama d'aventures de 2010, dirigit per Danny Boyle i basat en fets reals. La cinta, protagonitzada per James Franco, explica la història de l'alpinista estatunidenc Aron Ralston, el qual va quedar atrapat per un còdol a Robbers Roost (Utah), durant gairebé cinc dies en el 2003, i es va haver d'amputar una mà per sobreviure.
La pel·lícula va rebre sis nominacions als Oscars de 2011.

## Argument

Un jove però experimentat alpinista, Aron Ralston, marxa d'excursió, sol a les gorges de Utah. Després d'una caiguda, es troba atrapat al fons d'un canyó. Amenaçat de deshidratació i d'hipotèrmia, és víctima d'al·lucinacions. Només els records dels seus parents li permeten aguantar. Cinc dies més tard, l'ajuda no arriba. Aron haurà de prendre, aleshores, la decisió més important de la seva vida…

## Repartiment

* James Franco, com a Aron Ralston.
* Amber Tamblyn, com a Megan McBride, una de les dues noies que Ralston troba abans de l'accident.
* Kate Mara, com a Kristi Moore: l'altra noia que Ralston troba abans de l'accident.
* Clémence Poésy, com a Rana, la xicota de Ralston.
* Lizzy Caplan, com a Sonja, la germana de Ralston.
* Treat Williams, com el pare d'Aron.

## Premis i nominacions

La insòlita i alhora commovedora història que narra aquesta cinta li va valer al seu equip cinematogràfic un ampli reconeixement internacional en els festivals d'aquella temporada. Destaquen sobretot:
| Any | Premis | Categoria | Receptor/s | Resultat |
| 2010 | Oscars | Millor pel·lícula | | Candidata |
| 2010 | Oscars | Millor actor | James Franco | Candidat |
| 2010 | Oscars | Millor guió adaptat | Danny Boyle Simon Beaufoy | Candidats |
| 2010 | Oscars | Millor muntatge | Jon Harris | Candidat |
| 2010 | Oscars | Millor banda sonora | A. R. Rahman | Candidat |
| 2010 | Oscars | Millor cançó original | A. R. Rahman Dido Rollo Armstrong | Candidats |
| 2010 | Globus d'Or | Millor actor dramàtic | James Franco | Candidat |
| 2010 | Globus d'Or | Millor guió | Danny Boyle | Candidat |
| 2010 | Globus d'Or | Millor banda sonora original | A. R. Rahman | Candidat |
| 2010 | BAFTA | Millor pel·lícula britànica | | Candidata |
| 2010 | BAFTA | Millor director | Danny Boyle | Candidat |
| 2010 | BAFTA | Millor actor | James Franco | Candidat |
| 2010 | BAFTA | Millor guió adaptat | Danny Boyle Simon Beaufoy | Candidats |
| 2010 | BAFTA | Millor fotografia | Anthony Dod Mantle Enrique Chediak | Candidats |
| 2010 | BAFTA | Millor muntatge | Jon Harris | Candidat |
| 2010 | BAFTA | Millor música | A. R. Rahman | Candidat |
| 2010 | BAFTA | Millor so | Glenn Freemantle Ian Tapp Richard Pryke Steven C. Laneri Douglas Cameron | Candidats |

## Referències

* 1 2 "127 Hours (2010)". Box Office Mojo. Internet Movie Database. Retrieved 2011-01-31. (anglès)
* ↑ «127 hores». Esadir.cat. [Consulta: 3 febrer 2022].
* ↑ Premis a IMDb

## Enllaços externs

* 127 hores - Lloc web oficial (anglès)
Viccionari
# Rilhac de Sentria

Rilhac e Santria (en francès Rilhac-Xaintrie) és un municipi francès situat al departament de la Corresa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 493 | 537 | 509 | 439 | 383 | 330 | 308 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Michel Dabertrand | |
| 2008- | Laurence Dumas | |

## Referències

* ↑ Toponímia occitana a lemosin.net i toponímia de la Corresa.
# Erythroxylum

Erythroxylum (=Erythroxylon) és un gènere de plantes tropicals dins la família Erythroxylaceae. Moltes de les 200 espècies que té, aproximadament, contenen la droga cocaïna; Erythroxylum coca, nativa d'Amèrica del Sud, és la principal font comercial de cocaïna i de l'estimulant suau te de coca. Una altra espècie, Erythroxylum vacciniifolium (també coneguda com a Catuaba) es fa servir com a afrodisíac en begudes del Brasil i hen medicina herbal.
L'etnobotànic Timothy Plowman ha estudiat aquest gènere exhaustivament.

## Referències

* ↑ Dr Duke's List of plants containing COCAINE http://sun.ars-grin.gov:8080/npgspub/xsql/duke/chemdisp.xsql?chemical=COCAINE Arxivat 2004-11-07 a Wayback Machine.

## Enllaços externs

* GRIN Species Records of Erythroxylum Arxivat 2012-12-12 at Archive.is
* Erythroxylum Arxivat 2012-07-14 at Archive.is at Dr. Duke's Phytochemical and Ethnobotanical Database
* Australian and Worldwide Erythroxylum Species Arxivat 2007-09-26 a Wayback Machine. at Australian Rareplants Site